Diari Oficial de la Generalitat Valenciana


Sumari del DOGV 4468, del 27-03-2003 (2003/3409)

Pròrroga de la informació pública del programa per al desenvolupament de l'actuació integrada de la unitat d'execució Ausiàs March-Bulevard Sud de València.
------------------------------------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3409


Organisme emissor
:   Urbanizadora Petrus, SL

Tipus de document
:   Anunci

Pròrroga de la informació pública del programa per al desenvolupament de l'actuació integrada de la unitat d'execució Ausiàs March-Bulevard Sud de València. [2003/F3409]
  
Amb data 27 de novembre de 2002, la mercantil Urbanizadora Petrus, SL, va iniciar la tramitació d'un programa d'actuació integrada per al desenvolupament per gestió indirecta de la unitat d'execució Ausiàs March-Bulevard Sud de València, delimitada, al nord, amb el Bulevard Sud; al sud, límit de sòl urbà; a l'est, avinguda d'Ausiàs March, i a l'oest, límit de sòl urbà. S'ha procedit a la tramitació pel procediment simplificat previst en l'article 48 de la Llei Reguladora de l'Activitat Urbanística (LRAU), s'ha depositat davant de l'Ajuntament de València la documentació mencionada en l'article 48.1 LRAU, número 032642 de registre d'entrada, i se n'ha protocol·litzat una còpia a la notaria de José Luis Pavía Sanz, com també s'han remés els avisos i s'han publicat els edictes previstos en l'article 46 LRAU, en el diari La Razón de data 19 de desembre de 2002 i en el Diari Oficial de la Generalitat Valenciana número 4.407, de data 27 de desembre de 2002.
  
Havent-se detectat un error en el domicili dels titulars de la parcel·la 6497701, respecte del que consta en la certificació cadastral, es va procedir a la suspensió de l'acte d'obertura de les proposicions juridicoeconòmiques presentades al seu dia.
  
Per mitjà d'este avís es fa saber que es prorroga el període d'informació pública pel termini de 20 dies hàbils, a través d'anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valencià, i prèvia remissió dels avisos prescrits en l'article 46.3 de la LRAU.
  
En el termini esmentat, comptat a partir de la publicació de l'anunci d'exposició pública en el Diari Oficial de la Generalitat Valenciana, només els titulars cadastrals de la parcel·la amb referència cadastral número 6497701 podran presentar al Servici Municipal de Planejament (av. d'Aragó, 35), tant al·legacions com alternatives tècniques que pretenguen competir amb la que s'exposa al públic.
  
En els cinc dies següents al venciment del termini d'informació pública, només els titulars de la parcel·la abans referenciada podran presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades. L'acte d'obertura de les que es presenten es realitzarà el següent dia hàbil a l'acabament d'este termini, tret que siga dissabte, cas en què es traslladarà al següent dia hàbil.
  
En el supòsit que algun dels titulars de les parcel·les cadastrals anteriorment esmentades presentara alternativa tècnica en competència, qualsevol persona podrà presentar proposicions juridicoeconòmiques en plica tancada a la dita alternativa, en el termini de cinc dies anteriorment mencionat.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques; així mateix durant tot el procediment podran ser objecte de pública consulta al Servici de Planejament, les al·legacions i alternatives tècniques que s'hi presenten.
  
El present anuncio complix amb la funció de notificació, de conformitat amb el que es preveu en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte de propietaris de parcel·les que siguen desconeguts (parcel·les cadastrals 6497902, 6395402 i 6395408), així com respecte d'aquells propietaris els domicilis dels quals a efectes de notificacions es desconeixen (parcel·les cadastrals 6493301 d'Hereus María Alafuente i 6493302 de Francisco José Gimeno) o és el mateix que la seua situació (parcel·les cadastrals 6395403 d'Emilio Puchades Alabau i Germans, 6395404 de Trabajos Administrativos, SA, 6395405 d'Automotor Valencia, SA, 6395406 de Mínguez, SA, 6294506 de Blas Alabau Tamarit), o bé que intentada la notificació, no s'haguera pogut practicar.